DS «Robert» (1877)

DS «Årdalsfjord» omdirigeres hit. For andre skip med samme navn, se Årdalsfjord (skip)DS «Robert» (senere DS «Årdalsfjord») var en lokalrutebåt som gikk i rutefart for ulike eiere i perioden 1877-1940. Først i Trondheimsfjorden, siden i lokalruter på Sunnmøre, kystrute Bergen-Ålesund og fra 1892 i Ryfylke. Ingen rederier eide «Robert» lengre enn Det Stavangerske Dampskibsselskab som benyttet den i ulike ruter fra 1897 til 1924. Deretter overtok AS Jøsenfjord, omdøpte den «Årdalsfjord» og brukte den i sine ruter frem til 1940, da den ble solgt og nedrigget til lekter som senere sprang lekk om måtte senkes en gang på førtitallet.


== DS «Robert» ==
1877: Levert fra Søndre Verft, Trondheim som lokalrutebåt «Robert» til Halvor Iversen, Trondheim. «Robert» ble bygget med komposittskrog, -trehud på jernspant. Kjenningsmål: 99,2’ x 16,8’ x 7,2’  brt:83. Maskinen ble levert av Trondhjems Mek. Værksted. Konstruktøren vant ellers sølvmedalje på en sjøfartsutstilling i Liverpool for konstruksjonen av «Robert». Etter levering ble den satt inn i lokalrutefart Trondheim-Namsos og Trondheim-Innherred. En periode ble den også leiet ut til Postverket for transport av post til Finnmark.1879: ombygd og forlenget i Trondheim.    110,5’ x 16,8’ x 7,2’   brt:101. Solgt til Halvor Iversen i Ålesund og satt inn i lokalruter på Sunnmøre.1890: solgt til ukjent eier i Bergen. Benyttet i kystrute Bergen-Ålesund.1891: solgt til Haugesunds Fjorddampskibsselskab, Haugesund.september 1892: Eierselskapet gikk konkurs. Båten solgt på tvangsauksjon til H. M. Wrangell, Haugesund.


== Ryfylke Dampskibsselskab ==
september 1892: videresolgt til Ryfylke Dampskibsselskab / v. Tore Underbakke, Sand i Ryfylke / Stavanger. Benyttet i lokalrutefart Sauda-Sand-Stavanger i konkurranse med Det Stavangerske Dampskibsselskabs ruter på strekningen.1894: Ombygd.  110,5’ x 17’ x 7,1’   brt:93,75


== Det Stavangerske Dampskibsselskab ==
august 1897: Eierselskap med fartøy overtatt av Det Stavangerske Dampskibsselskab, Stavanger. «Robert» ble benyttet i en rekke av DSDs ruter. blant annet Stavanger-Nedstrand-Sauda, Stavanger-Fisterøyene, Stavanger-Sandeid-Åmsosen, Stavanger-Foreneset-Hålandsosen-Vadla, Stavanger-Årdal-Skiftun-Jelsa-Hjelmeland, og i rutene på Finnøy og til Muslandsvåg i Tysvær. Den gikk også i rute Stavanger-Jørstadvåg-Hylen og til Vandvik, Tysvær og Skjold.14. november 1908: «Robert» var sammen med Stavangerskes lokalrutebåt «Skjold» og Haugesund Dampskibsselskabs «Karmøy» til stede da slusene i Skjoldastraumen åpnet.ca.1910: Gikk i lokalrutefart Stavanger-Høgsfjorden.Mars 1912: «Robert» og «Skjold» slepte flott hurtigruteskip DS «Sigurd Jarl» som hadde grunnstøtt på Jæren 16. mars.1915: Ombygd.  brt:93,98sommer-høst 1923: Gikk i lokalrutefart Stavanger-Jørpeland-Tau.


== DS «Årdalsfjord» ==
29. august 1924: solgt til AS Jøsenfjord, Stavanger for kr.32.000 med klausul om at den ikke skulle benyttes i konkurranse med DSD's ruter. Benyttet i lokalrute Stavanger-Tau-Alsvik-Kjøllevik-Vervik-Fiskå-Sør Skår-Nessa-Årdal.15. mars 1925: omdøpt «Årdalsfjord».august 1925: Ombygd.  brt:97,471932: eierselskapet endret navn til AS Jøsenfjord Ruteselskap, Stavanger.1934: Jøsenfjord-selskapets «Jøsenfjord» overtok ruten Stavanger-Årdalsfjorden. «Årdalsfjord» ble etter dette benyttet som avløser i Jøsenfjord-selskapets ulike ruter.


== Nedrigget til lekter ==
desember 1940: solgt til Br. Anda, Hundvåg i Stavanger. Nedrigget til lekter og benyttet i eierens transport av skrapjern fra skipsopphuggeriet på Hundvåg til Stålverket på Jørpeland.18. januar 1941: slettet fra norsk register som nedrigget til lekter.ca.1945-1950: Sprang lekk under lasting av skrapjern på Hundvåg. Lasten ble losset igjen, mens lekteren ble holdt flytende med pumper. Den ble så slept til et dumpingsfelt på ”Pinå” på Stavangers østre havn, der den ble senket.


== Se også ==
Det Stavangerske Dampskibsselskab
AS Jøsenfjord Rutelag


== Kilder ==
Artikkel om Det Stavangerske Dampskibsselskab i bladet «Skipet» 2.1990 og 1.1991 av Alf Johan Kristansen og Per Alsaker.
Artikkel om AS Jøsenfjord Rutelag i bladet «Skipet» 2.1991 av Alf Johan Kristansen og Per Alsaker.
«Fjordabådane», Magnus Torgersen  1981
Arne Inge Torvik: Om samferdsel i Møre og Romsdal – Del II: Samfunn og ferdsel. Utgitt av Møre og Romsdal Fylkesbåtar 2000. ISBN 82-7955-020-8
Trygve Eriksen jr.'s arkiv